**Назоўнікі 1-га скланення, іх канчаткі**

**Урок беларускай мовы ў 4 класе**

 **Мэта**: фарміраванне ўмення вызначаць склон назоўнікаў па пытаннях.

**Задачы**: пазнаёміць з асаблівасцямі скланення назоўнікаў жаночага роду з канчаткамі -а, -я; паназіраць за залежнасцю канчатка ад націску і ад тыпу асновы; вучыць утвараць склонавыя формы назоўнікаў 1-скланення з апорай на табліцу; развіваць граматычны лад маўлення навучэнцаў; выхоўваць патрыятычныя пачуцці; развіваць навыкі супрацоўніцтва і ўзаемадапамогі; прывіваць цікавасць да вывучэння гісторыі іншых краін.

**Абсталяванне**: мультымедыйная прэзентацыя, мікрафон, карткі з заданнямі, малюнкі кветак.

**Ход урока**

**I. Арганізацыйна-матывацыйны этап**

 -Добры дзень, дзеці. Сёння мы з вамі адправімся ў цікавае падарожжа. А падарожнічаць мы будзем на паветраным шары.

Слайд 2

 **II.** **Праверка дамашняга задання**

 - Аднак перад вылетам нам патрэбна атрымаць допуск. Для гэтага мы правядзем тэсціраванне. Калі вы згодны з маім выказваннем, вы ставіце “+”, калі не згодны “-” .

**Тэсціраванне**

-Назоўнікі абазначаюць прадметы .

-Назоўнікі адказваюць на пытанні які? якая? якое?

-У беларускай мове шэсць склонаў.

- Назоўнікі *крот,спорт,корт,гарод,рэкорд*–гэта назоўнікі 1-га скланення.

- Назоўнікі бываюць 1-га, 2-га, 3-га скланення.

- Назоўнік *ноч* адносіцца да 3-га скланення.

(Узаемаправерка)

Слайд 3

**III.Актуалізацыя ведаў**

–Назавіце, якія назоўнікі мы адносім да 1-га, 2-га, 3-га скланення.

**IV. Знаёмства з тэмай урока. Пастаноўка мэты ўрока.**

 -Паглядзіце на карту нашай краіны. Мы будзем падарожнічаць па гарадах, якія з’яўляюцца сталіцамі краін, з якімі мяжуе наша Рэспубліка Беларусь. Гэтае падарожжа нам дапаможа:

 -навучыцца вызначаць склон назоўнікаў 1-га скланення,

-глыбей пазнаць нашу родную беларускую мову,

-пазнаёміцца з нашымі суседзямі.

Слайд 4

**Хвілінка чыстапісання**

 - Адпраўляемся ў падарожжа. Вось перад намі паказалася першая краіна, з якой мяжуе Беларусь. Гэта Украіна. Пазнаёмцеся са сталіцай Украіны- Кіевам.

(Кароткія звесткі пра знакамітыя будынкі горада)

Слайд 5

 -Жыхары гэтай краіны просяць растлумачыць запісы на дошцы.

*УУУ ППП ССС*

*Убарць Прыпяць Сож*

*У родным краі, як у раі.*

 (Вучні паведамляюць пра рэкі, тлумачаць сэнс прыказкі, запісваюць матэрыял у свае сшыткі)

**Слоўнікавая работа**

 -Наступная краіна-сяброўка - гэта Расія. Перад вамі сталіца Расіі – Масква.

(Кароткія звесткі пра знакамітыя будынкі горада)

Слайд 6

 -Дапаможам людзям, якія пражываюць на гэтай тэрыторыі, растлумачыць значэнне слоўнікавых слоў, запісаць іх правільна і перавесці

на рускую мову.

*Ахвотна, паштальён, грымець, ледзьве, берэт, тэлеграма.*

Слайд 7

*(Праверка задання)*

 **V.Вывучэнне новага матэрыялу**

 -Падарожжа працягваецца. Наступная краіна - Польшча. Пазнаёмцеся са сталіцай гэтай краіны.

 (Кароткія звесткі пра знакамітыя будынкі горада)

Слайд 8

**Работа ў парах**

 -Палякі просяць вашай дапамогі. Яны не могуць вызначыць скланенне назоўнікаў практыкавання 141. Давайце ім таксама дапаможам. Успомнім правіла і запішам назоўнікі ў чатыры слупкі ў залежнасці ад асновы.

 (Праверка задання)

Слайд 9

**Работа ў групах па падручніку**

 -Працягваем наша падарожжа. Наступная краіна, з якой мяжуе Беларусь, Літва. Пазнаёмцеся са сталіцай Літвы.

(Кароткія звесткі пра знакамітыя будынкі горада)

Слайд 10

 -Літоўцы просяць дапамагчы праскланяць назоўнікі *ліса, бабуля, гара, рака.* Давайце разгледзім табліцу практыкавання 142, параўнаем канчаткі. А зараз кожная група праскланяе свой назоўнік. Выкарыстоўваем узор скланення, прапанаваны ў табліцы.

( Вучні дзеляцца на 4 групы. Кожная група атрымлівае пэўны назоўнік і змяняе яго па склонах, капітан групы зачытвае адказ )

Слайд 11

-Ад чаго залежыць канчатак назоўніка?

Завяжам вузялок на памяць.

**Фізкультхвілінка**

 -Дзеці, наша падарожжа вельмі працяглае. Я прапаную вам адпачыць. Пагуляем у гульню “Васілёк”. Вы ведаеце, што васілёк- гэта кветка нашай Радзімы. А вы, я бачу, крыху засумавалі па нашай краіне. Зараз мы станем у круг і будзем перадаваць кветку, пакуль гучыць музыка. Як толькі спыніцца музыка, той, у каго застанецца кветка, павінен выканаць маё заданне.

Слайд 12

**Развіццё вуснага маўлення вучняў**

**Заданні:**

**Чаму так гавораць?**

-Адвага гарады бярэ .

-Бой адвагу любіць.

- Праца чалавека трымае і ўзбагачае.

-Кніга-крыніца ведаў.

- Усякай птушцы сваё гняздо міла.

(Знаходжанне прыказкі на тэму Радзімы.)

Слайд 13

**V I.Самастойная работа**

 -Ляцім з вамі далей. І вось ужо перад намі апошняя суседка. Гэта краіна Латвія. Пазнаёмцеся з яе сталіцай.

(Кароткія звесткі пра знакамітыя будынкі горада)

Слайд 14

 -Дапаможам латышам вызначыць склон назоўнікаў 1-га скланення. (Кожны вучань атрымоўвае картку са словам, складае сказ, запісвае яго ў сшытак, вызначае склон назоўнікаў 1-га скланення.)

 *Школа, бярозка, вёска, рака, настаўніца, мова, кніга, матуля, вада, песня.*

Слайд15

(Вучні выбарачна чытаюць сказы, атрымоўваюць адзнакі за самастойную работу)

  **Падвядзенне вынікаў урока.**

 - Вось і падыходзіць да заканчэння наша падарожжа. Але яго нельга

скончыць не назваўшы сталіцу нашай краіну. Паглядзіце на наш горад Мінск.

Які ён прыгожы! Вы, я спадзяюся, пазналі знакамітыя будынкі нашай сталіцы.

(Кароткія звесткі пра знакамітыя будынкі горада)

Слайд 16

-Утворым спалучэнні са словам *сталіца* і вызначым склон (вусна).

*Паехалі ў сталіц.., ганарымся сталіц.., працуе ў сталіц.., спяваем сталіц.., няма прыгажэй сталіц.. .*

Слайд 17

 -Добра і прыгожа ў нашай сталіцы, але нам час вяртацца ў сваю родную вёску Ліпляны. Нас там чакаюць нашы ўдзельнікі танцавальнага гуртка “Карагод”, якія пабывалі са сваімі выступленнямі не толькі ў нашай вёсцы, але і ў многіх гарадах Беларусі і нават за межамі нашай краіны.

Слайд 18

 -Вы яшчэ раз, як і нашы ўдзельнікі гуртка, упэўніліся ў праўдзівасці таго, пра што гаварылася ў нашай прыказцы на пачатку ўрока.

 -Давайце падвядзем вынікі нашага падарожжа. Што яно нам прынесла?

(Вучні ў мікрафон называюць дасягнутыя мэты ўрока)

-Мы паўтарылі… .

- Мы даведаліся… .

-Мы навучыліся… .

Слайд 19

**VI. Дамашняе заданне**

 Практыкаванне 146. Інфармацыя настаўніка пра заданне:

-запішыце прыказкі, вызначце склон газоўнікаў 1-га скланення, абазначце канчаткі- 1група

-запішыце прыказкі, вызначце склон газоўнікаў 1-га скланення, абазначце канчаткі, знайдзіце прыказку пра Радзіму-2 група.

**VII. Рэфлексія**

Слайд 20

 -Ацаніце сваю працу на ўроку з дапамогай кветак на вашай парце. Калі ўсе заданні на ўроку вы выконвалі без памылак- падыміце васілёк, гэта значыць, што мы можам далей вывучаць нашу родную мову, калі пры выкананні заданняў былі дапушчаны памылкі- падыміце ружу, яе шыпы будуць нагадваць, што нам патрэбна яшчэ папрацаваць над дадзенай тэмай.